cyanic-selkie/wikianc huggingface dataset:
அஞ்சாதே (திரைப்படம்)
இத்திரைப்படத்தில் நரேன் முக்கிய பாத்திரத்தில் நடித்திருக்கிறார். நரேனின் நண்பனாக இருந்து கால ஓட்டத்தில் எதிரியாக மாறும் கதாப்பாத்திரத்தில் அஜ்மல் நடித்திருக்கிறார். நடிகர் பிரசன்னா அதிகம் பேசாத வில்லனாகவும் பாண்டியராஜன் பிரசன்னாவுக்கு துணை நிற்கும் லோகு என்ற கதாப்பாத்திரத்திலும் நடித்திருக்கிறார்கள். இயக்குனர் அகத்தியனின் மகள் விஜயலக்ஷ்மி, இத்திரைப்படத்தில் அஜ்மலின் தங்கையாக நரேனை காதலிக்கும் பெண்ணாக நடித்துள்ளார். இவர்களைத்தவிர லிவிங்ஸ்டன் (நடிகர்) அஜ்மலின் தந்தையாகவும்,எம். எஸ். பாஸ்கர் நரேனின் தந்தையாகவும், இயக்குனர், நடிகர் பொன்வண்ணன் நரேனின் காவல் துறை உயர் அதிகாரியாகவும் நடித்திருக்கின்றார்கள். சுந்தர்.சி பாபு இத்திரைப்படத்துக்கு இசையமைத்திருக்கிறார். இப்படத்தின் ஒளிப்பதிவாளர் மகேஷ் முத்துசாமி.
அஞ்சாதே திரைப்படம் மூலம் விஜய் டிவி விருதுகளில் "சிறந்த இயக்குனர் " விருதுக்காக இயக்குனர் மிஸ்கின் பரிந்துரை செய்யப்பட்டிருக்கின்றார்.
மேற்கோள்கள்
பகுப்பு:2008 தமிழ்த் திரைப்படங்கள்‎ பகுப்பு:சமூகத் திரைப்படங்கள் பகுப்பு:சமூகத் தமிழ் திரைப்படங்கள்
தோக்ரி மொழி
மேற்கோள்கள்
பகுப்பு:இந்திய மொழிகள் பகுப்பு:மொழி பகுப்பு:மொழிகள்
நோர்வேயின் பழுப்பு கரடி
நோர்வேயின் பழுப்பு கரடி ( The Brown Bear of Norway ) என்பது பேட்ரிக் கென்னடியால் சேகரிக்கப்பட்ட அயர்லாந்து விசித்திரக் கதையாகும். இது அவரது லெஜண்டரி ஃபிக்சன்ஸ் ஆஃப் தி ஐரிஷ் செல்ட்ஸ் என்ற தொகுப்பில் (1866) வெளிவந்தது. இது பின்னர் ஆண்ட்ரூ லாங்கால் அவரது த லிலாக் ஃபேரி புக் (1910) இல் சேர்க்கப்பட்டது, இருப்பினும் லாங் தனது மூலத்தை வெஸ்ட் ஹைலேண்ட் டேல்ஸ் (பச்சை பள்ளத்தாக்கில் பழுப்பு கரடி ) எனறு தவறாகப் பயன்படுத்தினார்.
சுருக்கம்
அயர்லாந்தில் ஒரு அரசன் தன் மகள்களிடம் யாரை திருமணம் செய்து கொள்ள விரும்புகின்றனர் என்று கேட்டான். மூத்தவள் உல்ஸ்டரின் மன்னனையும், இரண்டாவது மகள் மன்ஸ்டரின் மன்னனையும், இளையவள் நார்வேயின் பழுப்பு கரடியையும் விரும்பினார்கள். அன்று இரவு, இளைய மகள் ஒரு பெரிய மண்டபத்தில் ஒரு அழகான இளவரசனைக் காண்கிறாள். அவன் அவள் முன் மண்டியிட்டு, தன்னை திருமணம் செய்து கொள்ளும்படி கேட்கிறான். அவர்கள் திருமணம் செய்து கொள்கின்றனர். மேலும் ஒரு சூனியக்காரி அவளது மகளை திருமணம் செய்து கொள்வதற்காக தன்னை கரடியாக மாற்றியதாக இளவரசன் விளக்கினான். தன்னை திருமணம் செய்து கொண்டு ஐந்து வருட சோதனைகளைத் தாங்கினால் தான் விடுதலை பெறுவதாக தெரிவிக்கிறான்.
அவர்களுக்கு அடுத்தடுத்து மூன்று குழந்தைகள் பிறந்தன. ஆனால் ஒரு வேட்டைநாய், ஒரு கழுகு, ஒரு மற்றும் ஒரு பெண் மூன்று குழந்தைகளையும் எடுத்துச் செல்கின்றனர். இளவரசி, கடைசி குழந்தையையும் இழந்த பிறகு, தனது குடும்பத்தைப் பார்க்க விரும்புவதாக தனது கணவனிடம் கூறினாள். இரவு படுத்திருக்கும் போது விரும்பும்போது தாய் வீட்டுக்கு செல்லலாம் என்றும், மறுநாள் காலையில் அவள் பழைய படுக்கையில் எழுந்திருப்பாள் என்றும் அவன் அவளிடம் கூறுகிறான். அவள் தன் குடும்பத்தாரிடம் தன் கதையைச் சொன்னாள். மேலும் குழந்தைகளை இழக்க விரும்பவில்லை என்றாலும், அது தன் கணவனின் தவறு அல்ல என்று அவள் உறுதியாக நம்பினாள். அந்த சமயத்தில் ஒரு பெண் வடிவத்தில் வந்த சூனியக்காரி அவன் இரவும் பகலும் ஆணாக இருக்க வேண்டும் என்றால் அவனது கரடி ரோமத்தை எரிக்க வேண்டுமென அறிவுரை கூறுகிறாள். பின்னர் அவள் படுக்கைக்குச் செல்வதற்கு முன் அவன் கொடுத்த பானத்தை குடிப்பதை நிறுத்திவிட்டு, எழுந்து அவனது ரோமங்களை எரிக்கிறாள். இதனால் வருத்தமடைந்த கரடி மனிதன் இது சூனியக்காரியின் வேலை எனவும், இப்போது தான் அவளது மகளை மணக்கும் கட்டாயத்தில் இருப்பதாகக் கூறுகிறான்.
இளவரசி தன் கணவனை பின்தொடர்கிறாள். இரவானதும், இருவரும் ஒரு சிறிய வீட்டை அடைகின்றனர். அடுப்புக்கு முன்னால் விளையாடிக் கொண்டிருந்த ஒரு சிறுவனை தங்களது மகன் என்றும் கழுகு தூக்கிச் சென்ற மகன் என்றும் அவளிடம் கூறுகிறான். இவ்வாறு ஒவ்வொரு நாளும் தாங்கள் இழந்த குழந்தைகளை மீட்டு தங்கள் சொந்த கோட்டைக்கு புறப்படுகின்றனர்.
சான்றுகள்
பகுப்பு:நாட்டுப்புறக் கதைகள்
புரோமானுல்லின்
புரோமானுல்லின் (Promanullin) என்பது C39H54N10O11S என்ற மூலக்கூற்று வாய்ப்பாட்டால் விவரிக்கப்படும் ஒரு ரைபோசோமல்லா வளைய பெப்டைடு ஆகும். அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன.
பிற அமாடாக்சின்கள் போல புரோமானுல்லின் பெப்டைடும் ஆர்.என்.ஏ. பாலிமரேசு II நொதியை தடுக்கிறது. ஆர்.என்.ஏ. பாலிமரேசு II நொதியின் மீது புரோமானுல்லின் பெப்டைடிற்கு தனிச்சிறப்பு கவர்ச்சி உண்டு. இதனை உட்கொள்வதன் மூலம் ஆர்.என்.ஏ. பாலிமரேசு II நொதியுடன் பிணைக்கலாம். இதனால் கடத்தி ஆர்.என்.ஏ. வின் தொகுப்பு தடுக்கப்படுகிறது. சிறுநீரக செல்களும் கல்லீரல் செல்களும் குழியப்பகுப்புக்கு உட்பட காரணமாகிறது.
மேற்கோள்கள்
பகுப்பு:அமாடாக்சின்கள் பகுப்பு:பெப்டைடுகள் பகுப்பு:இண்டோல்கள்
ஒளி எழுத்துணரி
ஒளி எழுத்துணரி (Optical Character Recognition - OCR) என்பது எழுதப்பட்ட அல்லது பதிக்கப்பட்ட எழுத்துக்களை இயந்திர மூலமாக கணினிக்கு புரியும்படி மாற்றும் ஒரு நுட்பம் ஆகும். முதலில் ஆவணங்களை வருட வேண்டும் (scanning). இதற்கு நுணுக்கிய உணர் திறன் வாய்ந்த வருடி (scanner) தேவைப்படும். பின்னர் இதை மென்பொருள் மூலம் கணினிக்கும் புரியும்படி ஆக்கலாம்.
தமிழ் ஒளி எழுத்துணரி
பகுப்பு:கணினியியல் பகுப்பு:ஆவணப்படுத்தல்
சென்னை ராஜதானி விரைவுவண்டி
சென்னை ராஜதானி விரைவுவண்டி, இந்திய இரயில்வேயால் இயக்கப்படுகிறது. இந்த ராசதானி விரைவுவண்டி தமிழ்நாட்டில் உள்ள சென்னையில் இருந்து தில்லியில் உள்ள ஹசரத் நிசாமுதீன் வரை சென்று திரும்பும். இது 2175 கி.மீ தொலைவை 28 மணி 15 நிமிடங்களில் கடக்கிறது.
இணைப்புகள்
பகுப்பு:இந்திய விரைவுவண்டிகள்
காரெட் ஹெட்லண்டின்
காரெட் ஜான் ஹெட்லண்டின் (பிறப்பு: செப்டம்பர் 3, 1984) ஒரு அமெரிக்க நாட்டு நடிகர், பாடகர் மற்றும் விளம்பர நடிகர்(மாடல்). இவர் ஃபோர் பிரதர்ஸ், எராகன், ட்ராய் உள்ளிட்ட திரைப்படங்களில் நடித்ததன் மூலம் பரிசியமான நடிகர் ஆனார்.
ஆரம்பகால வாழ்க்கை
ஹெட்லண்டின் செப்டம்பர் 3, 1984ஆம் ஆண்டு ரோஸியு, மின்னசோட்டா, ஐக்கிய அமெரிக்கா வில் பிறந்தார். இவருக்கு நதானியேல் என்ற ஒரு மூத்த சகோதரரும் மற்றும் அமண்டா என்ற மூத்த சகோதரியும் உண்டு.
தொழில்
இவர் 2004ஆம் ஆண்டு ட்ராய் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ஃபோர் பிரதர்ஸ், எராகன், ஜார்ஜியா ரூல் போன்ற திரைப்படங்களில் நடித்தார். 2010ஆம் ஆண்டு ட்ரான்: லெகசி என்ற திரைப்படத்தில் நடித்ததற்காக முய் திரைப்பட விழா ரைசிங் ஸ்டார், என்ற விருது வென்றார். இவர் 2014ஆம் ஆண்டு நடித்த மொஜாவே என்ற திரைப்படம் விரைவில் திரைக்குவரவுள்ளது. தற்பொழுது இவர் பான் என்ற திரைப்படத்தில் நடிக்கின்றார். இந்தத் திரைப்படம் 2015ஆம் ஆண்டு வெளியாகவுள்ளது.
தனிப்பட்ட வாழ்க்கை
2012ஆம் ஆண்டு ஒன் த ரோட் என்ற திரைப்படத்தில் இவருடன் சேர்ந்து நடித்த நடிகை கிர்ஸ்டென் டன்ஸ்ட் வுடன் டேட்டிங் சென்றார்.
வெளி இணைப்புகள்
பகுப்பு:1984 பிறப்புகள் பகுப்பு:விளம்பர நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:பாடகர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
நாட்டுக்கோட்டை நகரத்தார்
நாட்டுக்கோட்டை நகரத்தார் என்றும் நாட்டுக்கோட்டை செட்டியார் என்றும் அழைக்கப்படும் சாதியினர் தமிழ்நாடு அரசு இடஒதுக்கீட்டுப் பட்டியலில், முற்பட்ட சாதியினர் பிரிவில் உள்ளனர். இவர்கள் நகரத்தார் என்றும் அழைக்கப்படுகின்றனர். தமிழ்நாட்டின் தற்போதைய சிவகங்கை, புதுக்கோட்டை மாவட்டங்களில் உள்ள 76 ஊர்களைப் பூர்வீகமாகக் கொண்ட வணிகச் சமுதாயத்தினரான இவர்கள் வாழும் இந்தப் பகுதி செட்டிநாடு என்று அழைக்கப்படுகிறது.
நகரத்தார்கள் வாணிபம் மட்டுமல்லாது இந்து சமயத்தையும் வெளிநாடுகளுக்கு எடுத்துச் சென்றார்கள். இச்சமுதாயத்தினரின் பெரும்பங்கினால் இன்று ஆசியா முழுவதும் இந்துக் கடவுளான முருகனின் கோயில்களை நம்மால் காணமுடியும். இச்சாதியினரின் திருமணங்கள் மிகவும் சிறப்பு பெற்றவை. இவர்கள் சமையலில் தங்களுக்கென்று ஒரு தனி இடம் பிடித்தவர்கள். நகரத்தார்களின் வீடுகள் மிகப் பிரம்மாண்டமாக இருக்கும் இவ்வீீீடுகள் செட்டிநாட்டு வீடுகள் என்று அழைக்கப்படுகிறது
வரலாறு
சோழ நாட்டின் காவிரிபூம்பட்டினமே இம்மக்களின் பூர்வீகம் ஆகும். பின்னர் சில காரணங்களால் பாண்டிய நாட்டிற்கு வந்து சேர்ந்து மன்னர் அளித்த காரைக்குடி மற்றும் புதுக்கோட்டை நகரங்களைச் சுற்றிய 96 கிராமங்களில் குடியேறினர். அப்பகுதிகளே இன்று செட்டிநாடு என்று அழைக்கப்படுகிறது. காலப்போக்கில் 96 ஊர்கள் 76 ஊராக மாறியது பாண்டிய மன்னனால் 9 சிவன் கோயில்கள் நகரத்தாரிடம் ஒப்படைக்கப்பட்டது. பின்னர் அக்கோயில்களின் அடிப்படையில் 9 பிரிவுகள் உருவாக்கப்பட்டன. நகரத்தார்களில் ஒரே கோவிலைச் சார்ந்தவர்கள் ஒருவரை ஒருவர் பங்காளிகள் என அழைத்துக் கொள்கிறார்கள். ஆகவே திருமண உறவுகள் ஒரே கோயிலைச் சார்ந்தவர்களுக்குள் கிடையாது.
செட்டிநாடு என்று சொல் வழக்கில் இந்த 76 கிராமங்கள் அமைந்த பகுதி தனித்த கட்டிடக் கலையையும், பண்பாட்டையும் தனித்த அடையாளங்களையும் கொண்டு வாழ்ந்து வருபவர்கள் நாட்டுக்கோட்டை செட்டியார் எனப்படும் நகரத்தார் ஆவர். இவர்கள் வணிகத்தை முதன்மைத் தொழிலாகக் கொண்டவர்கள். வட்டித்தொழிலில் அதிக முனைப்போடு இருந்த இவர்கள் ஆலைத்தொழில், மருந்து வணிகம், தாள் வணிகம் முதலான பெரும் வணிகங்களிலும் ஈடுபட்டு வருகின்றனர்.
சைவத்தொண்டு ஆற்றுவதிலும் தமிழ்த்தொண்டு ஆற்றுவதிலும் விருப்பமுடைய இவர்கள் சைவமும் தமிழும் தழைத்து இனிதோங்கச் செய்வதையே தங்கள் நோக்கமாகக் கொண்டவர்கள்.
உறவுமுறைப் பெயர்கள்
ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும், மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள் குடும்பப் பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலையில் பகுத்துக்காண இயலுகின்றது.
பார்க்க முதன்மைக் கட்டுரை: நகரத்தார் உறவுமுறைப் பெயர்கள்
ஒன்பது நகரக் கோயில்கள்
இந்த ஒன்பது கோயில்களும் நகரக் கோயில் என்று அழைக்கப்படும். இவை பாண்டியனால் நகரத்தார்களிடம் ஒப்படைக்கப்பட்டது. ஆரம்பத்தில் சிறிய அளவில் சுட்டசெங்கலால் ஆன கோயிலாக இருந்து வந்துள்ளது. பின்னர் நகரத்தாரால் பெரிய கற்றளி கோயிலாக கட்டப்பட்டுள்ளது.
ஒரு கோயிலை சேர்ந்தவர்கள் பங்காளிகள் என்று அழைக்கப்படுகின்றார்கள்.
இக்கோயிற்களுள் சிலவற்றில் உட்பிரிவுகளும் உண்டு. அவை,
நகரத்தார் சமுதாய ஊர்கள்
நாட்டுக்கோட்டை நகரத்தார் வாழும் 76 ஊர்கள்(ஒரு காலத்தில் 96 ஊராக இருந்தது)பின்வருமாறு.
வட இந்தியாவில்
thumb|[[காசி நாட்டுக்கோட்டை நகரத்தார் சத்திரம்|ஸ்ரீ காசி நாட்டுக்கோட்டை நகரச்சத்திரம்]]
அஞ்சல் தலைகள்
ராஜா சர் அண்ணாமலை செட்டியார் thumb|Rajah Sir Annamalai Chettiar on a 1980 stamp of India
வள்ளல் அழகப்ப செட்டியார்
thumb|Vallal Dr.Alagappa Chettiar
ராஜா சர் முத்தையா செட்டியார்
ஏவிஎம்.மெய்யப்ப செட்டியார்
கவியரசர் கண்ணதாசன்
thumb|Kaviarasar Kannadasan
அ.மு.மு.முருகப்ப செட்டியார்
வெளியிணைப்புகள்
* பகுப்பு:தமிழரில் சாதிகள்
காந்தப்பாயம்
இயற்பியலில், குறிப்பாக மின்காந்தவியலில்,மேற்பரப்பொன்றினூடாகப் பாயும் காந்தப்பாயம் (பொதுவாக
Φ
அல்லது
ΦB
எனக் குறிக்கப்படும்.) என்பது அம்மேற்பரப்பினூடாகச் செல்லும் காந்தப் புலம் B யின் செங்குத்துக் கூறின் மேற்பரப்புத் தொகையீடாகும். காந்தப்பாயத்தின் SI அலகு வெபர் (Wb) ஆகும். (வழிக்கணியங்களில், வோல்ற்று-செக்கன் ஆகும்.) CGS முறையில் இதன் அலகு மக்சுவெல் ஆகும்.காந்தப்பாயம் வழமையாக பாயமானியினால் அளக்கப்படும். இது அளவிடும் கம்பிச்சுருளொன்றைக் கொண்டுள்ளது. இதனுடன் இணைக்கப்பட்ட இலத்திரனியல் உபகரணம், கம்பிச்சுருளில் ஏற்படும் அழுத்த வித்தியாச மாற்றத்தைக் கணிப்பிடுவதன் மூலம் காந்தப்பாயத்தின் அளவைக் கணிக்கிறது.
விளக்கம்
காந்த இடைத் தொடர்பு ஒரு காவிப் புலத்தினால் விவரிக்கப்படும். இங்கு வெளியில் (மற்றும் நேரத்தில்) உள்ள ஒவ்வொரு புள்ளியும் ஒரு காவிப் பெறுமானத்தைக் கொண்டிருக்கும். இப்பெறுமானம் ஒரு அசையும் ஏற்றம் அப்புள்ளியில் உணரும் விசையைத் தீர்மானிப்பதாக அமையும் (லோரன்சு விசையைப் பார்க்க). எனினும், காவிப் புலமானது காட்சி விவரிப்புக்கு கடினமாக அமைவதால் ஆரம்ப பௌதிகவியலில் காவிப்புலமானது புலக்கோடுகள் மூலம் விளக்கப்படுகிறது. படத்தில் காட்டியவாறு மேற்பரப்பொன்றினூடான காந்தப் புலமானது அம்மேற்பரப்பைக் கடக்கும் புலக்கோடுகளின் எண்ணிக்கைக்கு விகிதசமனானது. (சில சந்தர்ப்பங்களில் மேற்பரப்பொன்றினூடான பாயமானது அதனூடான புலக்கோடுகளின் எண்ணிக்கையினால் தரப்படுகிறது. இது தர்க்கரீதியில் தவறாக இருப்பினும் பெரிதாக கருத்திலெடுத்துக்கொள்ளத் தேவையில்லை). காந்தப்பாயமானது மேற்பரப்பொன்றினூடான நிகர காந்தப்பாயக் கோடுகளின் எண்ணிக்கையாகும். அதாவது, ஒரு திசையின் வழியே பாயும் கோடுகளின் எண்ணிக்கைக்கும் அதற்கு எதிர்த் திசையில் பாயும் கோடுகளின் எண்ணிக்கைக்கும் இடையிலான வித்தியாசமாகும். (குறிவழக்கைப் பயன்படுத்த கீழே பார்க்கவும்.)
உயர்நிலைப் பௌதிகவியலில், புலக்கோட்டுக் கொள்கை தவிர்க்கப்பட்டு, காந்தப்பாயம் என்பது குறித்த மேற்பரப்பொன்றினூடாகப் பாயும் காந்தப் புலத்தின் செங்குத்துக் கூறின் மேற்பரப்புத் தொகையீடு என வரையறுக்கப்படும். காந்தப் புலமானது மாறிலியாக இருப்பின், காவிப் பரப்பு S ஐக் கொண்ட மேற்பரப்பொன்றினூடாகப் பாயும் காந்தப் பாயமானது பின்வருமாறு தரப்படும். இங்கு B யானது காந்தப்புலத்தின் பருமன் (காந்தப் பாய அடர்த்தி) (அலகு: Wb/m2 (T)), S ஆனது மேற்பரப்பின் பரப்பளவு, θ ஆனது மேற்பரப்பின் செவ்வனுக்கும், காந்தப்புலக்கோடுகளுக்கும் இடையிலான கோணமும் ஆகும். மாறும் காந்தப்புலமொன்றுக்கு, முதலில் நுண்ணிய மேற்பரப்பு dS ஊடான காந்தப்பாயம் கருத்திலெடுக்கப்படும். இது மாறிலி எனக் கருதலாம். ஒரு பொதுவான மேற்பரப்பு, S ஆனது, நுண்ணிய கூறுகளாகப் பிரிக்கப்பட்டு, அம்மேற்பரப்பினூடான மொத்தக் காந்தப் பாயமானது பரப்புத் தொகையீடால் தரப்படும். காந்தக் காவி அழுத்தம் A மற்றும் தோக்கின் விதியின் வரையறைகள் மூலம் காந்தப்பாயமானது பின்வருமாறு வரையறுக்கப்படும். இங்கு கோட்டுத் தொகையீடானது மேற்பரப்பு S இன் எல்லைகள் வழியே பெறப்படும். இது ∂Sஇனால் குறிக்கப்படும்.
மூடிய மேற்பரப்பினூடான காந்தப் பாயம்
வேறு வரைவிலக்கணத்தின் படி, காந்தவியலுக்கான கவுசின் விதியானது பின்வருமாறு,
இங்கு S யாதேனுமொரு மூடிய மேற்பரப்பாகும்.
திறந்த மேற்பரப்பினூடான காந்தப் பாயம்
பகுப்பு:காந்தவியல்
வாழ்க்கைப் படகு
வாழ்க்கைப் படகு 1965ஆம் ஆண்டில் வெளியான ஒரு தமிழ்த் திரைப்படமாகும். எஸ். எஸ். வாசனின் ஜெமினி ஸ்டுடியோஸ் தயாரித்த இத்திரைப்படத்தை சி. சீனிவாசன் இயக்கியிருந்தார். வேப்பத்தூர் கிட்டு எழுத்தில் உருவான இப்படத்திற்கு விஸ்வநாதன்-ராமமூர்த்தி இசையமைத்திருந்தனர். ஜெமினி கணேசன், தேவிகா முக்கிய வேடங்களிலும் ஆர். முத்துராமன், எஸ். வி. ரங்காராவ், கே. பாலாஜி, ஆர். வி. மனோகர், எம். வி. ராஜம்மா இதர துணை வேடங்களிலும் நடித்திருந்தனர். இப்படமானது 1964ஆவது ஆண்டில் வெளியானசிந்தகி இந்தித் திரைப்படத்தின் மறுஆக்கமாகும்.
பாடல்கள்
விசுவநாதன் இராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார்.
வெளியிணைப்புகள்
பகுப்பு:1965 தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:இந்திய நாடகத் திரைப்படங்கள்
கய்ருஸ்சமான்
கய்ருஸ்சமான் (Khairuzzaman), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார்.
பாயான் லெப்பாஸ்
பாயான் லெப்பாஸ் (ஆங்கிலம்: Bayan Lepas; மலாய் Bayan Lepas; சீனம்: 峇六拜; ஜாவி: بيان لڤس) என்பது மலேசியா, பினாங்கு மாநிலத்தில், பினாங்குத் தீவின் தென்கிழக்கு முனையில், தென்மேற்கு பினாங்கு தீவு மாவட்டத்தில் அமைந்துள்ள நகரம்.
19-ஆம் நூற்றாண்டில் நிறுவப்பட்ட இந்த நகரத்தில், பினாங்கு பன்னாட்டு வானூர்தி நிலையம் (Penang International Airport); மற்றும் இலவசத் தொழில்துறை மண்டலம் (Free Industrial Zone); ஆகியவை மிகவும் பிரசித்தி பெற்றவை. இலவசத் தொழில்துறை மண்டலத்தைக் கிழக்கின் சிலிக்கான் பள்ளத்தாக்கு (Silicon Valley of the East) என்று அழைக்கிறார்கள்.
போஸ்ச் (Bosch), மோட்டரோலா (Motorola), டெல் (Dell), இண்டல் (Intel) மற்றும் அவ்லர்ட் பக்கார்ட் (Hewlett-Packard) போன்ற பல்வேறு பன்னாட்டு மின்னணு; பொறியியல் நிறுவனங்கள்; இந்தப் பாயான் லெப்பாஸ் நகரத்திற்குள் தொழிற்சாலைகளை அமைத்துள்ளன.
பொது
பிரித்தானிய மலாயாவில் கட்டப்பட்ட முதல் பொது விமான நிலையமான பினாங்கு அனைத்துலக விமான நிலையம் 1935-ஆம் ஆண்டில் திறக்கப்பட்டது. 1970-களில், பாயான் லெப்பாஸ் இலவசத் தொழில்துறை மண்டலம் (Bayan Lepas Free Industrial Zone) உருவாக்கப்பட்டது. அதுவே பாயான் லெப்பாஸ் நகரத்தின் துரிதமான வளர்ச்சிக்கு வழிவகுத்துக் கொடுததது.
பாயான் லெப்பாஸ் மையப் பகுதியைச் சுற்றிலும் பல நகர்ப்புறக் குடியிருப்புகள் உள்ளன. வடக்கே பாயான் பாரு (Bayan Baru) மற்றும் சுங்கை ஆரா (Sungai Ara) குடியிருப்பு நகரங்கள். தென்கிழக்கில் பத்து மாவுங் (Batu Maung) குடியிருப்பு நகரம். அந்த வகையில் பினாங்கு மாநிலத்தில் மக்கள் நடமாட்டம் மிகுதியான பகுதிகளில் பாயான் லெப்பாஸ் நகரமும் ஒன்றாகக் கருதப் படுகிறது.
வரலாறு
19-ஆம் நூற்றாண்டின் பிற்பகுதியில், பாயான் லெப்பாஸ் பகுதியில் குடியேறிய ஒரு வசதிமிக்க சுமத்திரா குடும்பத்தின் பெயரால் பாயான் லெப்பாஸ் என பெயரிடப் பட்டதாக நம்பப் படுகிறது. பாயான் லெப்பாஸ் என்றால் மலாய் மொழியில் தப்பித்த கிளி என்று பொருள்.
அந்தச் சுமத்திரா குடும்பத்தினர் கரைக்கு வந்ததும், அவர்களின் செல்லப் பறவையான கிளி தப்பியதால், அந்த இடத்திற்கு 'தப்பித்த கிளி' என்று பெயர் வைக்கப் பட்டதாகவும் அறியப் படுகிறது. மலாய் மொழியில் Bayan என்றால் கிளி; Lepas என்றால் விடுபடுதல் என்று பொருள்.
பினாங்கின் 'அரிசிக் கிண்ணம்'
1935-ஆம் ஆண்டில், பிரித்தானிய அரசாங்க அதிகாரிகளால் பாயான் லெப்பாஸ் விமான நிலையம் திறக்கப்பட்டது. பிரித்தானிய மலாயாவில் கட்டப்பட்ட முதல் விமான நிலையம் இதுவாகும். இந்த விமான நிலையம் 1979-இல் விரிவாக்கப்பட்டு பினாங்கு அனைத்துலக விமான நிலையமாக மேம்படுத்தப்பட்டது.
1970-ஆண்டுகள் வரை, பாயான் லெப்பாஸ் ஒரு கிராமப் புறமாகத்தான் இருந்தது. அங்கு நெல் விவசாயம் முக்கியப் பொருளாதார நடவடிக்கையாக இருந்தது. இதன் விளைவாக, இந்த நகரம் ஒரு காலத்தில் பினாங்கின் 'அரிசிக் கிண்ணம்' என்றும் புகழப்பட்டது.
பன்னாட்டு நிறுவனங்களுக்கு வரிச் சலுகைகள்
1972-ஆம் ஆண்டில், பினாங்கைப் பாதித்த பொருளாதார நெருக்கடி மற்றும் அதிகரித்து வரும் வேலையின்மையைப் போக்க, அப்போதைய பினாங்கின் முதலமைச்சர் லிம் சோங் யூ (Lim Chong Eu), பாயான் லெப்பாஸ் தொழில்துறை மண்டலத்தை உருவாக்கினார்.
பாயான் லெப்பாஸில் தொழிற்சாலைகள் நிறுவ விரும்பும் பன்னாட்டு நிறுவனங்களுக்கு முன்னோடி வரிச் சலுகைகள் வழங்கப்பட்டன.
அந்த வகையில் பாயான் லெப்பாஸ் இலவசத் தொழில்துறை மண்டலத்தின் (Bayan Lepas Free Industrial Zone) தோற்றமானது; பினாங்கின் பொருளாதாரச் சரிவைத் தடுத்து நிறுத்தியது என்றும் சொல்லப்படுவது உண்டு. அதே நேரத்தில் அந்தத் தொழில்துறை மண்டலம் 'கிழக்கின் சிலிக்கான் பள்ளத்தாக்கு என பெயரும் பெற்றது.
பாயான் லெப்பாஸ் தமிழ்ப்பள்ளிகள்
பினாங்கு தென்மேற்கு பினாங்குத் தீவு மாவட்டத்தின் (Southwest Penang Island District) பாயான் லெப்பாஸ் நகர்ப் பகுதியில் 2 தமிழ்ப்பள்ளிகள் உள்ளன. 200 மாணவர்கள் பயில்கிறார்கள். 28 ஆசிரியர்கள் பணியாற்றுகிறார்கள்.
மேற்கோள்கள்
பகுப்பு:மலேசிய நகரங்கள்‎ பகுப்பு:பினாங்கு பகுப்பு:பினாங்கு மாநிலத்தின் நகரங்கள்‎
வீரகனல்லூர் ஊராட்சி
வீரகனல்லூர் ஊராட்சி (Veeraganallur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2551 ஆகும். இவர்களில் பெண்கள் 1273 பேரும் ஆண்கள் 1278 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேச்சுணரி
பேச்சுணரி என்பது பேச்சை கணினிக்கு புரியும்படியான உள்ளீடாக மாற்றும் ஒரு நுட்பம் ஆகும்.
பேசுவதை தட்டச்சு செய்வது, பேச்சால் கணினியை கட்டுப்படுத்துவது, கணினியுடன் ஊடாடுவது என பலதரப்பட்ட பயன்பாடுகள் இதற்கு உண்டு.
பேச்சுனரி தொழில்நுட்பம் முதிர்ச்சி அடையும் பொழுது நிகழ்நேர பெறிமுறை மொழிபெயர்ப்பையும் இது சாத்தியமாக்கலாம்.
தமிழ் பேச்சுணரி
பகுப்பு:கணினியியல்
சுகமோ தேவி
வேணு நாகவல்லி திரைக்கதையெழுதி இயக்கம் 1986-ல் வெளியான ஒரு மலையாளத் திரைப்படம். சங்கர், மோகன்லால், ஊர்வசி, கீதா ஆகியோர் முதன்மை வேடங்களில் நடித்துள்ளனர். மாயி.
இணைப்புகள்
பகுப்பு:1986 மலையாளத் திரைப்படங்கள் பகுப்பு:அறிமுக இயக்குநர் திரைப்படங்கள்
விசுவேசுவரய்யா தொழில்துறை மற்றும் தொழில்நுட்ப அருங்காட்சியகம்
விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் என்பது இந்தியாவின் கர்நாடக மாநிலத்தின் தலைநகரமான பங்களூரில் அமைந்துள்ள ஒரு அருங்காட்சியகம் ஆகும். இது, இந்திய அரசின் அறிவியல் அருங்காட்சியகங்களுக்கான தேசிய அவையின் கீழ் நிர்வகிக்கப்படுகிறது.
இந்த அருங்காட்சியகம், பொறியியலாளரும், அரசியலாளரும் ஆகிய சர் எம். விசுவேசுவரய்யாவின் நூற்றாண்டுக் கொண்டாட்டங்களின் ஒரு பகுதியாக நிறுவப்பட்டது. இது 1962 ஆம் ஆண்டில் அறிவியல் மற்றும் தொழில்துறை ஆய்வுக் கழகத்திடம் கையளிக்கப்பட்டது. 1978 ஆம் ஆண்டில், அறிவியல் அருங்காட்சியகங்களுக்கான தேசிய அவை உருவாக்கப்பட்டபோது, விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் அதன் தென்னகத் தலைமையகம் ஆனது. இந்தியா முழுவதும் 28 மையங்களைக் கொண்டுள்ள இந்த அவையின் நோக்கம் காட்சிப்பொருட்கள் மூலம் அறிவியலைப் பரப்புவதாகும்.
அருங்காட்சியகத்தின் வழக்கில் உள்ள பொருளின்படி பார்த்தால், விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் ஒரு அருங்காட்சியம் அல்ல. நிலையான மாதிரி உருவங்களைக் கொண்டிருக்கும் அருங்காட்சியகங்களைப் போலன்றி இங்கே காட்சிப்பொருள்|காட்சிப்பொருட்களுடனான இடைவினைகளின் மூலம் அறிவியலின் பல்வேறு விடயங்களைப் பற்றி அறிந்து கொள்ள முடிகிறது. இதனால் இதனை ஒரு அறிவியல் மையம் என்பது பொருந்தும்.
இந்திய அரசின் கலாச்சார அமைச்சின் தேசிய அறிவியல் அருங்காட்சியகங்களின் (என்.சி.எஸ்.எம்) ஒரு அங்கமான இந்தியாவின் பெங்களூரில் உள்ள விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் பாரத் ரத்னா சர் எம் விஸ்வேஸ்வரயாவின் நினைவாக நிறுவப்பட்டது. கட்டடம், 43,000 சதுர அடி பரப்பளவு கொண்டது, இது கப்பன் பூங்காவில் கட்டப்பட்டுள்ளது. இது பல்வேறு அறிவியல் பரிசோதனைகள் மற்றும் இயந்திரங்களைக் கொண்டுள்ளது, மேலும் இந்தியாவின் முதல் பிரதமர் பண்டிட் ஜவகர்லால் நேரு அவர்களால் ஜூலை 14, 1962 அன்று திறக்கப்பட்டது. 'மின்சாரம்' என்ற கருப்பொருளில் விசுவேசுவரய்யா தொழில்துறை மற்றும் தொழில்நுட்ப அருங்காட்சியகத்தில் அமைக்கப்பட்ட முதல் படக்காட்ட்சி 1965 ஜூலை 27 அன்று பொதுமக்களுக்காக திறக்கப்பட்டது.
வரலாறு
பாரத ரத்னா சர் எம் விஸ்வேசுவரய்யாவை கௌரவிக்கும் வகையில், மைசூர் மாநில வாரியத்தின் அகில இந்திய உற்பத்தியாளர்கள் அமைப்பு, பெங்களூரில் அறிவியல் மற்றும் தொழில்நுட்ப அருங்காட்சியகத்தை அமைக்க முடிவு செய்தது, மற்றும் மைசூர் முதல்வர் ஸ்ரீ பி.டி.ஜாட்டி அவர்களால் 1958 செப்டம்பர் 5 அன்று அடிக்கல் நாட்டப் பட்டது. . விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் (விம்ஸ்) பல்வேறு தொழில்துறை நிறுவனங்களிலிருந்து வளங்களை சேகரிப்பதற்காக தொடர்பு முகவராக பதிவு செய்யப்பட்டது. கட்டடம், 43,000 சதுர அடி பரப்பளவு கொண்டது, இது கப்பன் பூங்காவில் கட்டப்பட்டது, இங்கு தொழில்துறை பொருட்கள் மற்றும் இயந்திரங்களின் காட்சிகள் உள்ளன. இதை இந்திய முதல் பிரதமர் பண்டிட் ஜவகர்லால் நேரு 1962 ஜூலை 14 அன்று திறந்து வைத்தார்.
இருப்பினும், தெற்கு பிராந்தியத்தில் அறிவியல் அருங்காட்சியகம் இல்லை என்று சமூகம் உணர்ந்தது. கிழக்கு பிராந்தியத்தில் ஏற்கனவே கல்கத்தாவில் சி.எஸ்.ஐ.ஆரின் கீழ் ஒரு அறிவியல் அருங்காட்சியகம் இருந்தது, இது மிகவும் பிரபலமானது, மேலும் அமைப்பின் வேண்டுகோளின் பேரில் சி.எஸ்.ஐ.ஆர் விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் அதன் நிர்வாகக் குழுவிற்கு ஒரு நிரந்தர பிரதிநிதியை பரிந்துரைத்தது, மேலும் ஜூலை 27, 1965 அன்று, விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் 'மின்சாரம்' என்ற கருப்பொருளில் முதல் கேலரியுடன் பெங்களூரில் திறக்கப்பட்டது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (November 2016)">மேற்கோள் தேவை  ] 1970 ஆம் ஆண்டில், விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் நகரும் அறிவியல் கண்காட்சியை (எம்எஸ்இ) 24  கண்காட்சி பொருட்களுடன் பேருந்தில் அமைத்தது. இந்தப் பேருந்து தென்னிந்தியா முழுவதும் பயணித்தது, மேலும் இது கிராமப்புறங்களில் அறிவியல் தகவல்தொடர்புக்கு மிகவும் பயனுள்ள கருவியாகத் தொடர்கிறது, ஏனெனில் இப் பேருந்து ஒரு சிறிய கோளரங்கம், இரவு வான கண்காணிப்புகளுக்கான தொலைநோக்கி, அறிவியல் திரைப்பட நிகழ்ச்சிகளுக்கான துல்லிய பெரிய திரை தொலைக்காட்சி மாலை, பிரபலமான அறிவியல் நிகழ்ச்சிகளை நடத்துவதற்கான பொருட்கள் மற்றும் பொது மக்களை நோக்கமாகக் கொண்ட அறிக்கைகள் ஆகியவற்றைக் கொண்டிருந்தன
1978 ஆம் ஆண்டில், விசுவேசுவரய்யா தொழில்துறை மற்றும் தொழில்நுட்ப அருங்காட்சியகம் உள்ளிட்ட அறிவியல் அருங்காட்சியகங்கள் / மையங்கள் சி.எஸ்.ஐ.ஆரிலிருந்து பிரிக்கப்பட்டு, ஏப்ரல் 4, 1978 அன்று தேசிய அறிவியல் அருங்காட்சியகங்களின் கவுன்சில் (என்.சி.எஸ்.எம்) என பதிவுசெய்யப்பட்ட புதிதாக உருவாக்கப்பட்ட சமூகத்தின் கீழ் கொண்டுவரப்பட்டன. 1979 ஆம் ஆண்டில், கட்டிடத்திற்கு ஒரு நீட்டிப்பு சேர்க்கப்பட்டது, இது அருங்காட்சியகத்தின் மொத்த பரப்பளவை 6,900 ஆக 6,900.
இந்த அருங்காட்சியகம் ஆண்டுக்கு கிட்டத்தட்ட ஒரு மில்லியன் பார்வையாளர்களை ஈர்க்கிறது, மற்றும் 09.30 முதல் 18:00 வரை எல்லா நாட்களிலும் ( தீபாவளி மற்றும் விநாயகர் சதுர்த்தி தவிர) திறந்திருக்கும்.
வெளியிணைப்புக்கள்
பகுப்பு:பெங்களூரில் உள்ள அருங்காட்சியகங்கள் பகுப்பு:பெங்களூர் கட்டிடங்கள் பகுப்பு:கர்நாடக சுற்றுலாத் தலங்கள் பகுப்பு:இந்தியாவிலுள்ள அறிவியல் அருங்காட்சியகங்கள்
ஜான் ஜெனெர்
ஜான் ஜெனெர்  (John Jenner , பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1807-1826 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஜெனெர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 4, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள்
ஹாய்-நெல்லா, நியூ ஜேர்சி
ஹாய்-நெல்லா (Hi-Nella) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 0.597 சதுர கிலோ மீற்றர் பரப்பளவைக் கொண்டுள்ளது. இதில் 0.597 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.000 சதுர கிலோ மீற்றர் பிரதேசம் நீரினால் சூழப்பட்டுள்ளது.
மேற்கோள்கள்
பகுப்பு:கம்டென் மாவட்ட நகரங்கள்
இனப்பெருக்க நீதி
இனப்பெருக்க நீதி (Reproductive justice) என்பது "தனிப்பட்ட உடல் சுயாட்சியை பராமரிப்பதற்கான மனித உரிமை, குழந்தைகள் இருப்பு, குழந்தைகள் இன்மை மற்றும் பெற்றோர்கள் குழந்தைகளை பாதுகாப்பான மற்றும் நிலையான சமூகங்களில் வைத்திருப்படனைக் குறிப்பதாகும்" என்று சிஸ்டர் சாங் வுமன் ஆஃப் கலர் இனப்பெருக்க நீதி கூட்டமைப்பு கூறுகிறது. இனப்பெருக்க நீதிக்காக துவங்கப்பட்ட முதல் இயக்கம் இனப்பெருக்க நீதி இயக்கம் ஆகும். 1997 ஆம் ஆண்டில், பூர்வீக அமெரிக்கன், லத்தீன் அமெரிக்கன், ஆப்பிரிக்க அமெரிக்கன் மற்றும் ஆசிய அமெரிக்கன்-நான்கு இன சமூகங்களை பிரதிநிதித்துவப்படுத்தும் 16 பெண்கள் தலைமையிலான நிறுவனங்கள் ஒரு தேசிய இனப்பெருக்க நீதி இயக்கத்தை உருவாக்க இதனைத் தொடங்கினர். கூடுதலாக பல நிறுவனங்கள் 2000 களின் முற்பகுதியில் தொடங்கி இனப்பெருக்க நீதி அமைப்புகளாக தங்களை உருவாக்க அல்லது மறுசீரமைக்கத் தொடங்கின. thumb|283x283px| கருக்கலைப்பு உரிமை அடையாளம். சமமான மற்றும் பாதுகாப்பான அணுகலை ஊக்குவிக்கும் பெண்களின் உரிமை அடையாளம். இனப்பெருக்க நீதி, 1970 களில் ஏற்படுத்தப்பட்ட இனப்பெருக்க உரிமை இயக்கங்களிலிருந்து வேறுபட்டது, ஒரு இயக்கமாக உருவானது, ஏனெனில் குறைந்த வருமானம் கொண்ட பெண்கள், குறைபாடுகள் உள்ள பெண்கள் மற்றும் நங்கை, நம்பி, ஈரர், திருனர் மக்கள் இனப்பெருக்க உரிமைகள் இயக்கத்தில் ஓரங்கட்டப்பட்டதாக உணர்ந்தனர். முன்னர் இருந்த உரிமை இயக்கம் முதன்மையாக வாழ்க்கை சார்பு விவாதங்களுக்கு எதிராக பாலினத் தேர்வுக்கு ஆதரவாக கவனம் செலுத்துவதாக பெண்கள் உணர்ந்தனர். இதற்கு நேர்மாறாக, இனப்பெருக்க நீதி இயக்கம், இனம் மற்றும் சமூக வர்க்கம் போன்ற குறுக்குவெட்டு காரணிகள், ஒடுக்கப்பட்ட சூழ்நிலைகளை சுமத்துவதன் மூலம் அல்லது கர்ப்பத்தை பற்றிய தகவலை தெரிவு செய்வதற்கான விளிம்புநிலை பெண்களின் சுதந்திரத்தை கட்டுப்படுத்தும் வழிகளை ஒப்புக்கொள்கிறது. B மாத்திரைகள், மற்றும் மலிவு பராமரிப்பு மற்றும் கல்வி இனப்பெருக்க நீதி நடைமுறை அணுகல் ஆகியவற்றில் இந்த இயக்கம் கவனம் செலுத்துகிறது கருக்கலைப்பினை விட கருக்கலைப்பு உரிமைகள், கருக்கலைப்பு சட்ட உரிமை செலவு, கருக்கலைப்பு மையம் அருகாமையில் இல்லாமை போன்ற பிற தடைகள் பெண்கள் அதனை அனுக முடியாமல் போவதன் முக்கிய காரணியாக அமைவதாக இந்த இயக்கம் வலியுறுத்தியது.
கருத்தடை, விரிவான பாலியல் கல்வி, தடுப்பு மற்றும் பாதுகாப்பு பால்வினை நோய்த்தொற்றுக்கான, மாற்று பிறப்பு விருப்பங்கள், போதுமான கர்ப்ப பாதுகாப்பு, குடும்ப வன்முறை, மற்றும் வீடுகளை பராமரிக்க போதுமான ஊதியங்கள், இனப்பெருக்க நீதி, சர்வதேச மனித உரிமைகள் கட்டமைப்பு ஆகியனவற்றை அடிப்படையாகக் கொண்டது, இது இனப்பெருக்க உரிமைகளை மனித உரிமைகளாக கருதுகிறது.
சான்றுகள்
பகுப்பு:பெண்களின் உரிமைகள் பகுப்பு:செயற்பாட்டியம்
ஏம்மிக் வினை
ஏம்மிக் வினை (Hammick reaction) என்பது கார்பனைல் சேர்மங்களின் முன்னிலையில் α- பிக்கோலினிக் அமிலங்கள் அல்லது இதனுடன் தொடர்புடைய சேர்மங்கள் வெப்ப கார்பாக்சில் நீக்கவினைக்கு உட்பட்டு 2-பைரிடைல் கார்பினால்கள் உருவாகும் வினையைக் குறிக்கிறது
பாரா-சைமெனை இவ்வினையில் கரைப்பானாகப் பயன்படுத்தினால் உற்பத்தியின் அளவு அதிகரிக்கிறது.
வினை வழிமுறை
α- பிக்கோலினிக் அமிலத்தைச் சூடாக்கும்போது அது தன்னிச்சையாக கார்பாக்சில் நீக்கம் அடைந்து ஏம்மிக் இடைநிலைவிளைபொருளாக (2) உருவாகிறது. இவ்விடைநிலைப்பொருள் ஓர் அரோமாட்டிக் இலைடாக, அதாவது ஒரு நடுநிலை இருமுனைய மூலக்கூறாகப் பார்க்கப்படுகிறது. ஆல்டிகைடு அல்லது கீட்டோன் போன்ற வலிமையான மின்னனுகவரி ஒன்றின் முன்னிலையில் இந்த இடைநிலை புரோட்டானேற்றத்தைக் காட்டிலும் வேகமாக அணுக்கருகவரியினால் தாக்கப்படுகிறது. இத்தாக்குதலுக்குப் பின்னர் மூலக்கூறிடை புரோட்டான் மாற்றம் நிகழ்ந்து தேவையான கார்பினால் கிடைக்கிறது. (4)
கார்பாக்சில் குழு நீங்கும் அமிலங்களுக்கு மட்டும் இவ்வினையின் நோக்கம் கட்டுப்படுத்தப்படுகிறது. இங்கு கார்பாக்சில் குழுவில் α நைட்ரசன் இடம்பெற்றுள்ளது. (மூலக்கூறுகளில் அமிலங்கள் எந்த இடத்தில் இருந்தாலும் α நிலையைக் காட்டிலும் குறைந்த உற்பத்தியைக் கொண்டதாக இருக்கும் எனப் பதிவுகள் தெரிவிக்கின்றன)  எனவே குயினோலினின் மற்றும் ஐசோகுயினோலினின் α-கார்பாக்சிலிக் அமிலங்கள் உள்ளிட்ட பொருத்தமான அடிமூலக்கூறுகளூக்கு மட்டும் α-பிக்கோலினிக் அமில வழிப்பெறுதிகள் கட்டுப்படுத்தப்படுகின்றன.
மேற்கோள்கள்
பகுப்பு:பிணைப்பு வினைகள் பகுப்பு:கூட்டு வினைகள் பகுப்பு:கரிம-கரிமப் பிணைப்பு உருவாகும் வினைகள் பகுப்பு:பெயர் வினைகள்
புலம்பெயர் தமிழர்
தொடக்க கால குடியேற்றங்கள்
ஆயிரக்கணக்கான ஆண்டுகளுக்கு முன்னரே குடியேறியோர் பிற இனத்தவருடன் கலந்துவிட்டனர். ஏனையோர் சம காலத்தில் தமிழ் நாட்டிலிருந்து இடம் பெயர்ந்தனர். புலம்பெயர்ந்தோர் அடையாளம் புராதன மரபுரிமையில், தமிழ் மொழியில், தமிழ் இலக்கியத்தில் வேரூன்றி, தற்போதும் உயிர்த்துடிப்பான கலாச்சாரத்தில் காணப்படுகின்றது. ஆரம்ப குடியேற்றக் குழுக்கள் பற்றி சிறப்பாக ஆவணப்படுத்தப்படவில்லை.
உசாத்துணை
பகுப்பு:தமிழ்ச் சமூகம்
தாமஸ் குரியன்
தாமஸ் குரியன் (Thomas Kurian) என்பவர் கூகிள் கிளவுட்டின் தலைமை நிர்வாக அதிகாரியாக இருக்கிறார். ஆரக்கிள் நிறுவனத்தின் முன்னாள் மூத்த நிர்வாகியாக இருந்த இவர் 2019 சனவரியில் இந்த நிறுவனத்தில் சேர்ந்தார்.
ஆரம்ப கால வாழ்க்கை
பி.சி.குரியன் மற்றும் அவரது மனைவி மோலி ஆகியோருக்கு 1966 ஆம் ஆண்டில் இந்தியாவின் கேரளாவில் கோட்டயம் மாவட்டத்தின் பம்படி கிராமத்தில் தாமஸ் குரியன் பிறந்தார். ஒரு ரசாயன பொறியியலாளரான இவரது தந்தை கிராஃபைட் இந்தியாவின் பொது மேலாளராக இருந்தார். . தாமஸ் குரியன் நான்கு சகோதரர்களில் ஒருவராக இருந்தார். இவருடன் பிறந்த இரட்டையரான நெட்ஆப்பின் தலைமை நிர்வாக அதிகாயான ஜார்ஜ் குரியன் உட்பட, மற்றவர்களும் இவருடன் இருக்கின்றனர். .
இவர்களின் தந்தையின் தொழில் இந்தியாவைச் சுற்றி இருந்ததால், இரட்டையர்கள் பெங்களூரில் உள்ள ஏசுசபை நடத்தும் புனித சூசையப்பர் ஆண்கள் உயர்நிலைப் பள்ளியில் படித்தனர். பின்னர் இருவரும் மதிப்புமிக்க சென்னை, இந்திய தொழில்நுட்பக் கழகத்தில் நுழைந்தனர். அங்கு இவர்கள் இருவரும் பள்ளிக்கல்வி மதிப்பீட்டு சோதனைகளை மேற்கொண்டு, பிரின்ஸ்டன் பல்கலைக்கழகம் உட்பட பல்வேறு கல்லூரிகளுக்கு முடிவுகளை அனுப்பினர். இது இருவருக்கும் பகுதி உதவித்தொகை கிடைக்க உதவியது. . 17 வயதில், ஜார்ஜ் குரியனுடன், இவர் 1986 இல் அமெரிக்கா சென்றார். குரியன் மின்சார பொறியியலில் இளங்கலை பட்டம் பெற்றா. மேலும் சும்மா கம் லாட் பட்டம் பெற்றார்.
மெக்கின்சி மற்றும் இச்டான்போர்ட்
இலண்டன் மற்றும்பிரசெல்சில் 6 ஆண்டுகளாக மென்பொருள், தொலைத்தொடர்பு மற்றும் நிதிச் சேவைத் தொழில்களில் வாடிக்கையாளர்களுக்கு சேவை செய்யும் ஆலோசகராக குரியன் மெக்கின்சி நிறுவனத்துடன் தனது வாழ்க்கையைத் தொடங்கினார். இவர் இசுடான்போர்ட் கல்லூரியில் முதுகலை வணிக மேலாணமை படித்தார்.
அந்த நேரத்தில், இவரது சகோதரர் ஜார்ஜ் ஆரக்கிள் நிறுவனத்தில் பணிபுரிந்து வந்தார். 1996 ஆம் ஆண்டில், ஜார்ஜ் மெக்கின்சி நிறுவனத்திலும், தாமஸ் ஆரக்கிள் நிறுவனத்திலும் தங்கள் பணிகளை மாற்றிக்கொண்டனர்.
ஆரக்கிள்
குரியன் 1996 இல் ஆரக்கிள் நிறுவனத்தில் சேர்ந்தார். ஆரம்பத்தில் பல்வேறு தயாரிப்பு மேலாண்மை மற்றும் மேம்பாட்டு பதவிகளை வகித்தார். ஆரக்கிளின் மின்-வணிகப் பிரிவின் துணைத் தலைவராக இவரது முதல் நிர்வாகப் பங்கு இருந்தது. இந்தப் பணியில், ஆரக்கிளை ஒரு மின்-வணிகமாக மாற்றுவதில் கவனம் செலுத்திய பல நிறுவன அளவிலான முயற்சிகளை இவர் இயக்கினார்.
அடுத்து குரியன் ஆரக்கிள் பியூஷன் மிடில்வேர் தயாரிப்பு குடும்பத்தின் பொறுப்பை ஏற்றுக்கொண்டார். இவரது தலைமையின் கீழ், அந்த வணிகம் நிறுவனத்தின் மிக வேகமாக வளர்ந்து வரும் வணிகமாகவும், தொழில்துறையின் முன்னணி மிடில்வேர் தயாரிப்பு தொகுப்பாகவும் மாறியது.
பின்னர், குரியன் ஆரக்கிள்ஸ் சர்வர் தொழிநுட்பப் பிரிவின் மூத்த துணைத் தலைவராக பணியாற்றினார். ஆரக்கிள் அப்ளிகேஷன் சேவையகங்களின் வளர்ச்சி மற்றும் விநியோகத்திற்கு பொறுப்பாகவும் இருந்தார். ஆரக்கிள் 9i பயன்பாட்டு சேவையகத்தை சந்தைக்குக் கொண்டுவருவதில் இவர் முக்கிய பங்கு வகித்தார். முதன்மையாக இவரது முயற்சிகள் காரணமாகபயன்பாட்டு சேவையக மென்பொருள் ஆரக்கிளின் மிக வேகமாக வளர்ந்து வரும் வணிகமாக மாறியது. குரியன் ஆரக்கிளின் நிர்வாகக் குழுவின் உறுப்பினராக 13 ஆண்டுகள் பணியாற்றினார். இவர் 32 நாடுகளில் 35,000 பேர் கொண்ட மென்பொருள் மேம்பாட்டுக் குழுவை 4 பில்லியன் டாலர் ஆராய்ச்சி & வளர்ச்சியுடன் வழிநடத்தினார். தவிர, கிளவுட் சேவைகளின் முன்னணி தொகுப்பை அறிமுகப்படுத்தியதன் மூலம் ஆரக்கிளின் தயாரிப்புகளை மாற்றுவதற்கும் இவர் உதவினார். 60 மென்பொருள் கையகப்படுத்துதல்கள் மற்றும் ஆரக்கிளின் 45 கிளவுட் தரவு மையங்களுக்கு தலைமை தாங்கினார்.
தயாரிப்பு மேம்பாட்டுத் தலைவராக, ஆரக்கிளின் 3,000-ஒற்றைப்படை தயாரிப்பு மேம்பாட்டு முயற்சிகளை இவர் மேற்பார்வையிட்டார். ஆரக்கிள் தரவுத்தளம், ஆரக்கிள் பியூஷன் மிடில்வேர் மற்றும் நிறுவன வளம் திட்டமிடல், வாடிக்கையாளர் தொடர்பு மேலாண்மை மற்றும் விநியோக சங்கிலி மேலாண்மை பயன்பாடுகள் உள்ளிட்ட ஆரக்கிளின் மென்பொருள் தயாரிப்பு இலாகாவை மேம்படுத்துவதற்கும் வழங்குவதற்கும் இவர் பொறுப்பேற்றார்.
சி.என்.என் தொலைக்காட்சியின்படி, தாமஸ் குரியன் 2010 இல் அமெரிக்காவில் அதிக சம்பளம் வாங்கும் 18 வது நபர் ஆவார். இவர் 2010 இல் அதிக சம்பளம் வாங்கும் 5 வது தொழில்நுட்ப நிர்வாகியாகவும் இருந்தார்.
2018 செப்டம்பர் 6 அன்று, குரியன் நிறுவனத்திலிருந்து வெளியேறுவதாக அறிவித்தார். குரியன் மற்றும் லாரி எலிசன் அதன் மேக வணிகத்தில் வீழ்ச்சியடைந்ததாகக் கூறப்படுகிறது.
செப்டம்பர் 28, 2018 அன்று இவர் ஆரக்கிள் நிறுவனத்தில் தயாரிப்பு மேம்பாட்டுத் தலைவர் பதவியை துறந்தார்.
கூகிள்
குரியன் கூகிளின் கிளவுட் அமைப்பில் நவம்பர் 2018 இல் சேர்ந்தார். கூகிளில் தனது முதல் ஆண்டில், குரியன் நிறுவன வாடிக்கையாளர்களுக்கு கிசூட் பயன்பாடுகளை விற்பதில் கவனம் செலுத்தினார். நிறுவன வாடிக்கையாளர்களின் விற்பனை நடைமுறைகளுடன் இணங்க விற்பனை குழுவை மறுசீரமைத்துள்ளார்.
குறிப்புகள்
பகுப்பு:வாழும் நபர்கள்
யுரெக் ஐதன்டோயின் தொகுப்பு வினை
யுரெக் ஐதன்டோயின் தொகுப்பு வினை (Urech hydantoin synthesis) என்பது அமினோ அமிலங்கள் பொட்டாசியம் சயனேட்டு மற்றும் ஐதரோகுளோரிக் அமிலத்துடன் வினைபுரிந்து ஐதன்டோயின்கள் எனப்படும் கிளைக்கோலைல்யூரியாக்களைக் கொடுக்கின்ற வேதி வினையைக் குறிக்கும்
வினை வழிமுறை
.
மேற்கோள்கள்
பகுப்பு:பெயர் வினைகள் பகுப்பு:ஒடுக்க வினைகள் பகுப்பு:நைட்ரசன் பல்லினவளையம் உருவாகும் வினைகள் பகுப்பு:பல்லின வளையம் உருவாகும் வினைகள் பகுப்பு:ஐதன்டோயின்கள்
கூலிம்-பண்டார் பாரு (மக்களவை தொகுதி)
கூலிம்-பண்டார் பாரு மக்களவை தொகுதி (மலாய்: Kawasan Persekutuan Kulim-Bandar Baharu; ஆங்கிலம்: Kulim-Bandar Baharu Federal Constituency; சீனம்: 居林-万拉峇鲁国会议席) என்பது மலேசியா, கெடா மாநிலத்தில், கூலிம் மாவட்டம் (Kulim District); பண்டார் பாரு மாவட்டம் (Bandar Baharu District); ஆகிய மாவட்டங்களில் அமைந்துள்ள ஒரு மக்களவை தொகுதி (P018) ஆகும்.
கூலிம்-பண்டார் பாரு தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 41 தேர்தல் வட்டாரங்களாக (Polling Districts) பிரிக்கப்பட்டு உள்ளது.
கூலிம் மாவட்டம்
கூலிம் மாவட்டம் (மலாய்:Daerah Kulim; ஆங்கிலம்:Kulim District) கெடா மாநிலத்தில் உள்ள ஒரு மாவட்டம் ஆகும். இந்த மாவட்டம் கெடா மாநிலத்தின் தென்கிழக்குப் பகுதியில் பினாங்கு மாநிலத்தை எல்லையாகக் கொண்டு உள்ளது. பினாங்கின் தலைநகரான ஜார்ஜ் டவுன் நகருக்கு கிழக்கே (27 km) தொலைவில் உள்ளது.
நிர்வாகப் பிரிவுகள்
கூலிம் மாவட்டம் 15 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது. கூலிம் மாவட்டத்தைக் கூலிம் நகராட்சி மன்றம் நிர்வகிக்கிறது.
பண்டார் பாரு மாவட்டம்
பண்டார் பாரு மாவட்டம் (Bandar Baharu District) கெடா மாநிலத்தில் அமைந்து உள்ள ஒரு மாவட்டம் ஆகும்.
இந்த மாவட்டத்திற்கு ஒரு கட்டத்தில் பண்டார் கரஸ்டேசியா (Bandar Crustacea) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது. )
கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.
லியோக்ரேட்ஸ்
லியோக்ரேட்ஸ் (Leocrates, Λεωκράτης, ஸ்ட்ரோபஸின் மகன் ( Στροίβος  ), என்பவர் முதல் பெலோபொன்னேசியப் போரின் முன்னணி ஏதெனியன் ஜெனரல் ஆவார். பாரம்பரியமாக ஏதென்சின் கடற்படைக்கு போட்டியாளராக இருந்த ஏஜினா தீவைக் கைப்பற்றிய ஏதெனியன் படைகளுக்கு இவர் தலைமை தாங்கினார்.
கிமு 5 ஆம் நூற்றாண்டின் ஏதெனியன் குத்துச்சண்டை வீரரான ஸ்ட்ரோபசின் மகன் லியோக்ரேட்ஸ் என்பவரே லியோக்ரேட்ஸ் என அடையாளம் காணப்படுகிறார். இவருக்காக சிமோனைட்ஸ் ஒரு பாடலை எழுதினார். கிமு 479 இல் பிளாட்டியா போரில் அரிசுடடைடீசு மற்றும் மைரனைட்ஸ் ஆகியோருடன் ஜெனரலாக இருந்த லியோக்ரேட்சுதான் இவர் என்றும் சிலரால் அடையாளம் காணப்படுகிறார்.
குறிப்புகள்
பகுப்பு:பண்டைய ஏதெனியன் தளபதிகள்
கிரகாம் நௌல்ஸ்
கிரகாம் நௌல்ஸ்  (Graham Knowles , பிறப்பு: ஆகத்து 29 1973),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிரகாம் நௌல்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 4, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
தேவி (1960 திரைப்படம்)
தேவி (দেবী) 1960 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டர்ஜீ, ஷர்மிளா தாகூர் மற்றும் பலர் நடித்துள்ளனர்.
வெளியிணைப்புகள்
பகுப்பு:1960 வங்காளத் திரைப்படங்கள் பகுப்பு:இந்திய நாடகத் திரைப்படங்கள்
சொல் திருத்தி
சொல் திருத்தி என்பது சொற்களின் எழுத்துக்கூட்டலை சரிபார்த்து பரிந்துரைகள் செய்யும் ஒரு செயலி ஆகும். அனைவரும் அன்றாடம் பயன்படுத்தும் செயலிகளில் இதுவும் ஒன்று. ஆங்கில மொழியில் மிகவும் மேம்பட்ட சொல் திருத்திகள் உண்டு. தமிழுக்கும் எளிமையான சில சொல் திருத்திகள் உண்டு.
தமிழ் சொல் திருத்தி - பயர்பாக்ஸ் நீட்சி
தமிழ் சொல் திருத்தி
பகுப்பு:கணினியியல் பகுப்பு:இயற்கை மொழி முறையாக்கம்
சிபனாஸ் அரண்மனை, சிபனாஸ்
சிபனாஸ் அரண்மனை (Cipanas Palace) (Indonesian pronunciation:  இஸ்தானா சிபனாஸ்) இந்தோனேசியாவில் உள்ள ஆறு ஜனாதிபதி மாளிகைகளில் ஒன்றாகும். இது இந்தோனேசியாவின் மேற்கு ஜாவாவின் சிபனாஸ், ஜகார்த்தா மற்றும் பண்டுங்கை புன்காக் வழியாக இணைக்கும் நெடுஞ்சாலைக்கு அருகில் அமைந்துள்ளது. ஜகார்த்தாவிலிருந்து சுமார் 103 km தொலைவிலும், சியான்ஜூர் நகரத்திலிருந்து.சுமார் 20 km  தொலைவிலும்,  சியான்ஜூர்  ரீஜென்சியில் சிபனாஸ் என்னும் இடத்தில்  உள்ளது. அந்த இடம் கேடே மலையின் அடிவாரத்தில் கடல் மட்டத்திலிருந்து   1100 m உயரத்தில்  உள்ளது. இந்க்த கட்டிடம் சுமார் 26 ha பரப்பளவில் உள்ளது, கட்டிடம் 7760 sqm சுமார் 7760 sqm பரப்பில் உள்ளது. . வலது|thumb| ஜோசியாஸ் கார்னெலிஸ் ராப்பார்ட்டின் வரைந்த, டச்சு கிழக்கிந்திய கவர்னர் ஜெனரல்களின் இல்லமான சிபனாஸ் அரண்மனையின் வாட்டர்கலர் [[கல்லச்சுக்கலை|லித்தோகிராபி ஓவியம், 1880 ]]
வரலாறு
1740 ஆம் ஆண்டில் ஆளுநர் ஜெனரல் குஸ்டாஃப் வில்லெம் வான் இம்ஹாஃப் ஆட்சிக் காலத்தின் போது வான் ஹியூட்ஸ் என்ற டச்சு நிலக்கிழார் இந்த ஆடம்பரமான அரண்மனையைக் கட்டினார். சுத்தமான, புதிய மற்றும் குளிர்ந்த மலை காற்றுக்காக இப்பகுதி நற்பெயர் பெற்றது. இந்தக்கட்டிடம் டச்சு கவர்னர் ஜெனரல்களுக்கான தங்கும் இடமாக மாற்றப்பட்டது.
இது அரண்மனையாக மாறுவதற்கு முன்பாக சிபனாஸ் இல்லம் என்றழைக்கப்பட்டது. 1750 ஆம் ஆண்டில் இரண்டு மாதங்கள் உடல்நிலை சரியில்லாமல் இங்கு இருந்த வான் இம்ஹாஃப் இக்கட்டத்தில் இயற்கை எய்தினார். அவரது உடல் ஜகார்த்தாவின் தனா அபாங்கில் முழு இராணுவ மரியாதைகளுடன் அடக்கம் செய்யப்பட்டது. பியூட்டென்சோர்க் அரண்மனை, சிசருவா மருத்துவமனைகள் மற்றும் சிபனாஸில் உள்ள இல்லங்கள் ஆகியவற்ளைக் கட்டியவர் என்று அறியப்படுவதைவிட வான் இம்ஹாஃப் மேற்கு கலிபேசரில் அகாடமி டி மரைனில் என்னும் அமைப்பை நிறுவிய நிலையில் பெயர் பெற்றவர் ஆவார். அங்கிருந்த அந்த கட்டிடம் பின்னர் ரெட் ஸ்டோர் என்று பெயர் மாற்றம் பெற்றது.
கமிஷனர் ஜெனரல் லியோனார்ட் டு பஸ் டி கிசிக்னீஸும் சல்பர் குளியல் என்ற குளியலை மேற்கொள்ள இந்த அரண்மனைக்கு வருவதை விரும்பினார், மேலும் அவர் வரும்போது தன் செயலாளரான சிரார்டஸ் வில்லெம் கேர்ல் கிராஃப் வான் ஹோஜெண்டார்ப் (1820-1841) என்பவரையும் அழைத்து வந்தார். அவர்களின் நிர்வாகத்தின் போது, ஹெர்மன் வில்லெம் டேன்டெல்ஸ் (1808-1811) மற்றும் ஸ்டாம்போர்ட் ராஃபிள்ஸ் (1811-1816) ஆகிய இருவரும் ஆப்பிள் பண்ணைகள், மலர் தோட்டங்கள் ஆகியவற்றை நிர்வகிக்கவும், அரிசி ஆலைகளில் பணியாற்றுவதற்காகவும்,  மாடுகள், செம்மறி ஆடுகள், மற்றும் குதிரைகள் ஆகியவற்றைக் கவனிப்பதற்காகவும் நூற்றுக்கணக்கானவர்களை நியமனம் செய்தனர். .
சிபனாஸ் ஜனாதிபதி மாளிகை நெதர்லாந்து கிழக்கு-தீவுகளின் பல கவர்னர்கள்-ஜெனரல் மற்றும் அவர்களது குடும்பங்களின் குடும்ப இல்லமாகவும் செயல்பட்டு வந்தது. அவர்களில் ஆண்ட்ரீஸ் கார்னெலிஸ் டிர்க் டி கிராஃப் மற்றும் குடும்பத்தினர் (1926-1931), போனிஃபேசியஸ் கார்னெலிஸ் டி ஜோங் (1931) ஆகியோர் இருந்தனர். கடைசியாக அங்கு இருந்தவர் அலிடியஸ் டார்டா வான் ஸ்டார்கன்போர்க் ஸ்டாச்சுவர் ஆவார். 1942 ஆம் ஆண்டில் டச்சு கிழக்கிந்தியர்களை ஜப்பானியர் பிடிப்பதற்கு ஆக்கிரமிப்பு சற்று முன்பு வரை அவர்கள் இருந்தனர். அங்கிருந்து அவரும் அவருடைய குடும்பத்தாரும் ஜப்பானிய கைதிகளாக அழைத்துச் செல்லப்பட்டனர். பின்னர் அவர்கள் சீனாவின் ஹ்சியனில் உள்ள மஞ்சூரியன் முகாமுக்கு மாற்றம் செய்யப்பட்டனர்.
சுகர்னோ சிபனாஸ் அரண்மனைக்கு அடிக்கடி வருகை தந்தார்.முக்கியமாக அவரது உரைகளுக்கு உத்வேகம் தேடும் இடமாகவும், குறிப்பாக ஆகஸ்ட் 17 ஆம் நாளன்று நாட்டின் சுதந்திரம் தொடர்பான விழிப்புணர்வினை உண்டாக்கவும் அவர் அங்கு இருந்தார். சுகர்னோவின் மனதில் தேங்கியிருந்த அனைத்து எண்ணங்களையும் எழுத்துக்களாக காகிதத்தில் வெளிப்படுத்துவதற்கான ஈர்த்த ஒரு காந்தம் போல அமைதியான சிபனாவின் குளிர்ந்த சூழ்நிலை அவரக்கு தென்பட்டது. 1953 ஆம் ஆண்டில் ஹார்டினியுடன் சுகர்னோ தனது திருமண விழாவை சிபனாஸ் அரண்மனையில்தான் நடத்தினார் என்பது குறிப்பிடத்தக்கதாகும்.
கட்டுமானம்
இந்த அரண்மனை முதலில் ஒரு ரிசார்ட் எனப்படுகின்ற தங்கும் இடமாகவும், டச்சு ஆட்சியின் போது தற்காலிகமாக அவசரத்திற்குப் பயன்படுத்தப்பட்ட இடமாகவும் அமைந்திருந்தது. அரண்மனையின் பகுதிகள் தோட்ட பகுதி மற்றும் வனப்பகுதி என இரண்டு நிலையில் பிரிக்கப்பட்டு அமைந்திருந்தன. 2001 ஆம் ஆண்டு வரை, அரண்மனையின் வனப்பகுதிகளில் 1,334 மாதிரிகள், 171 இனங்கள், 132 இனங்கள் ஆகியவை காணப்பட்டன (அவற்றில் 14 மட்டுமே இனம் காணப்பட்டன). மேலும் இங்கு 61 வகையான தாவர மற்றும் விலங்கினங்கள் காணப்பட்டன.
ஜனாதிபதி மாளிகையில் ஒரு முதன்மைக் கட்டிடம், ஆறு பெவிலியன்கள், ஒரு சிறப்பு கட்டிடம் மற்றும் இரண்டு கட்டிடங்கள் ஆகியவை உள்ளன. ஒன்று சூடான நீரூற்று நீர்த்தேக்கமாகவும், மற்றொன்று மசூதியாகவும் உள்ளன.
வெளி இணைப்புகள்
பகுப்பு:இந்தோனேசிய அரண்மனைகள் பகுப்பு:இந்தோனேசிய அருங்காட்சியகங்கள்
ஏலாத்
ஏலாத் (Eilat, אֵילַת; إيلات) என்பது இசுரேலின் தெற்குப் பகுதியிலுள்ள நகரும், அகபா குடாவில் தென் செங்கடலின் முனையில் அமைந்துள்ள, சுறுசுறுப்பாகவும் பிரபல்யம்மிக்கதுமாகிய ஓர் துறைமுகமும் ஓய்விடமுமாகும்.
இது 47,700 பேர் வசிக்கும் இடமாகவும், நெகேவ் பாலைவனத்தின் தெற்கு பகுதியாகவும், தென் பகுதியில் அரபாத்தையும், எகிப்தின் தாபா கிராமத்தையும், கிழக்கில் யோர்தானின் அஃகபா நகரையும், குடாவிற்கு குறுக்காக தெரியுமாறு தென் கிழக்கில் சவுதி அரேபியா ஹகல் எனும் இடத்தையும் கொண்டுள்ளது.
ஏலாத்தின் கடற்கரை, பவளப்பாறைகள், இரவு வாழ்க்கை, இயற்கை அமைவு என்பன இதனை உள்ளூர் மற்றும் வெளிநாட்டு சுற்றுலாவுக்கு பிரபல்யம்மிக்கதாகச் செய்கிறது.
கண்டி செல்வ விநாயகர் ஆலயம்
கண்டி செல்வ விநாயகர் ஆலயம் கண்டியில், கொழும்பில் இருந்து கண்டி செல்லும் பிரதான சாலையில் கண்டி நகரின் நுழைவாயிலில் அமைந்துள்ளது. இது கட்டுக்கலை பிள்ளையார் கோவில் என்றும் அழைக்கப்படுகிறது. இந்த ஆலயம் சுமார் 300 ஆண்டுகள் பழமை வாய்ந்தது.
விழாக்கள்
இங்கு பங்குனி உத்தரத்தில் முடிவடையும் 10 நாட்கள் திருவிழா நடைபெறும். தீர்த்தோற்சவம் தன்னகும்புர மகாவலி கங்கையில் நடைபெறுவதோடு அதே தினத்தன்று மாலை திருக்கல்யாணத் திருவிழாவும் கொடியிறக்கத் திருவிழாவும் நடைபெறும். தேர்த்திருவிழா அன்று பஞ்சரத பவனி கண்டி நகர் வீதிகள் வழியாக வருவது குறிப்பிடத்தக்கதாகும்.
கண்டியில் வருடாவருடம் ஆடி மாதத்தில் நடைபெறும் பெரஹர வின் போது திய கப்பன மங்கல்யய என்று சிங்களத்தில் கூறப்படும் (ஆங்கிலம்: Water cutting ceremony) தீர்த்த வைபவம் முடிந்தபின் ஊர்வலம் திரும்பிச் செல்லும்போது கட்டுக்கலை பிள்ளையார் ஆலயத்தில் தரித்து, சில கிரியைகள் நடைபெறும்.
இந்த ஆலய விழாக்களுக்கு மத்திய மாகாண இந்து சங்கம் (ஆங்கிலம்: Central Province Hindu Association) உதவி வருகிறது.
மேற்கோள்கள்
பகுப்பு:இலங்கையில் உள்ள இந்துக் கோவில்கள் பகுப்பு:இலங்கையில் உள்ள பிள்ளையார் ஆலயங்கள்
நம்பாலா கேசவ ராவ்
நம்பாலா கேசவ ராவ் (Nambala Keshava Rao) பொதுவாக பசவராஜ் அல்லது ககன்னா என்று அறியப்படும் இவர்மாவோயிய அரசியல்வாதியும் இந்திய கம்யூனிஸ்ட் கட்சியின் (மாவோயியம்) பொதுச் செயலாளரும் ஆவார். கட்சியின் மத்திய ராணுவ ஆணையத்தின் தலைவராக இருந்தார். 2018 நவம்பரில், முப்பால லட்சுமண ராவ் என்கிற கணபதி பதவி விலகிய பின்னர் இவர் கட்சியின் தளபதியாகவும் மற்றும் பொதுச் செயலாளராகவும் ஆனார்.
சுனிதா சிங்
சுனீட்டா சிங் (Sunita Singh, பிறப்பு: பெப்ரவரி 22 1974), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 18  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2001/02-2002 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2000/01-2002 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
நம்பாலா கேசவ ராவ்
அரசியல் வாழ்க்கை
கொரில்லா யுத்தம் மற்றும் புதிய வடிவிலான ஐ.இ.டி.களின் பயன்பாடு ஆகியவற்றில் ராவ் வலுவான இராணுவ தந்திரங்களை ஆக்கிரமித்துள்ளார் என்று புலனாய்வு வட்டாரம் தெரிவித்துள்ளது. இவர் கள மூலோபாயத்தில் ஆக்கிரமிப்பு மட்டுமல்ல, மார்க்சியம்-லெனினிசம்-மாவோயிச சித்தாந்தத்திற்கு கடுமையாக உறுதியுடன் உள்ளார். இவர் 1970களில் இருந்து நக்சலைட்டு இயக்கத்துடன் தொடர்பு கொண்டிருந்தார். 1980இல் ஆந்திராவில் சிபிஐ (எம்எல்) மக்கள் போர் உருவானபோது, இவர் முக்கிய அமைப்பாளர்களில் ஒருவராக இருந்தார். கிழக்கு கோதாவரி மற்றும் விசாகப்பட்டினம் மாவட்டங்களுக்கௌள் நுழைந்த முதல் தளபதி இவர் ஆவார்.
சுனிதா சிங்
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1974 பிறப்புகள் பகுப்பு:வாழும் நபர்கள்
நம்பாலா கேசவ ராவ்
அரசியல் வாழ்க்கை
ராவ் மல்லோசுளா கொடேச்வர ராவ் என்கிற கிசன்ஜி, மல்லுஜோலா வேணுகோபால் மற்றும் மல்லா ராஜி ரெட்டி ஆகியோருடன் பஸ்தர் காடுகளில் தமிழீழ விடுதலைப் புலிகளின் முன்னாள் போராளிகள் குழுவிலிருந்து (எல்.டி.டி.இ) பதுங்கியிருந்த தந்திரோபாயங்கள் மற்றும் ஜெலட்டின் கையாளுதலில் பயிற்சி பெற்றார். 1992 இல், முன்னாள் இந்திய கம்யூனிஸ்ட் கட்சியின் (மார்க்சிச-லெனினிச) மக்கள் போரின் மத்திய குழுவின் உறுப்பினராக தேர்ந்தெடுக்கப்பட்டார். 2004 ஆம் ஆண்டில், இந்திய கம்யூனிஸ்ட் கட்சி (மார்க்சிஸ்ட்-லெனினிச) மக்கள் போர் மற்றும் மாவோயிஸ்ட் கம்யூனிஸ்ட் மையம் (எம்.சி.சி.ஐ) இணைப்பதன் மூலம் இந்திய கம்யூனிஸ்ட் கட்சி (மாவோயிஸ்ட்) (சிபிஐ (எம்)) உருவாக்கப்பட்டபோது, ராவ் கட்சியின் மத்திய இராணுவ ஆணையத் தலைவராகவும் மற்றும் பொலிட்பீரோ உறுப்பினராகவும் நியமிக்கப்பட்டார்.